આ તેમની ત્રીજી ફિલ્મ છે. એ દરમ્યાન બીજું શું જોવા મળ્યું હતું? આ ફિલ્મ રિલીઝ કરવામાં આવી એ પહેલાં એની નિર્માણકથાનો વિડિયો ઑનલાઇન મૂકવામાં આવ્યો હતો. એ ચતુરાઈભરી ચાલ હતી, કારણ કે વર્લ્ડ ક્લાસ ઍથ્લીટ્સ જેવા લાગવા માટે ઍક્ટર્સ તાલીમ લેતા હોય એનો વિડિયો જ ગીતા અને બબીતાની વાતને ગામના અખાડામાંથી સિન્થેટિક મેટ્સ પર અને ત્યાંથી ગ્લોબલ એરિનામાં એમ તબક્કાવાર સુંદર રીતે પ્રતિબિંબિત કરે છે. ગીતાનું પાત્ર ભજવતી ફાતિમા કે બબીતાનું પાત્ર ભજવતી સાન્યા પ્રોફેશનલ રેસલર કે હરિયાણવી નથી એવું આ ફિલ્મમાં એકેય ક્ષણ માટે નથી લાગતું.